《百字令 胶山》
清代·安经德

上家山去，趁携筇搜讨、古人遗迹。骇见一抔蓬蔽著，道是商贤藏魄。

避乱初来，隐渔盐市，卒老于泉石。高风犹在，荒冈衰草凄绝。

想是天作高山，山丘累累，独主名胶鬲。应配让王昆仲墓，恰与黄虞鼎力。

至德碑崇，清权坊古，胡独兹堙灭。图书遗却，拾遗安得椽笔。

作者简介：安经德，字诵芬，号仙岩，孟公曾孙，清无锡人，著有《胶山吟》、《余余小草》等。